# น้ำตาลครบุรี
บริษัท น้ำตาลครบุรี จำกัด (มหาชน) (อังกฤษ: Khonburi Sugar Public Company Limited ชื่อย่อ:KBS) น้ำตาลครบุรี เป็นกลุ่มบริษัทที่ดำเนินธุรกิจผลิตและจำหน่ายน้ำตาลทรายครบวงจร ธุรกิจพลังงานชีวมวล รวมถึงธุรกิจต่อเนื่อง โดยมีการจำหน่ายน้ำตาลทรายให้กับลูกค้าทั้งในประเทศและต่างประเทศภายใต้ตราสินค้า KBS ได้แก่ ผลิตภัณฑ์น้ำตาลทรายขาวบริสุทธ์ (KBS FIRST) ผลิตภัณฑ์น้ำตาลทรายธรรมชาติ (KBS BROWN) และผลิตภัณฑ์น้ำตาลทรายผสมซูคาโรส (KBS 2X) เป็นต้น

ปัจจุบันบริษัทมีโรงงานผลิตน้ำตาลทราย กำลังการผลิต 35,000 ตันอ้อยต่อวัน และโรงไฟฟ้าชีวมวล กำลังการผลิต 58 เมกะวัตต์ ตั้งอยู่ที่              อำเภอครบุรี จังหวัดนครราชสีมา

 ประวัติ 
บริษัทก่อตั้งขึ้นเมื่อปี พ.ศ. 2508 ในนาม บริษัท อุตสาหกรรมหนองใหญ่ จำกัด เพื่อดำเนินธุรกิจผลิตและจำหน่ายน้ำตาลทราย โดยมีที่ตั้งอยู่ในอำเภอหนองใหญ่ จังหวัดชลบุรี มีทุนจดทะเบียนเริ่มต้น 1 ล้านบาท มีกำลังการผลิตเริ่มต้น 1,500 ตันอ้อยต่อวัน  และบริษัทได้มีการขยายธุรกิจอย่างต่อเนื่องตามการขยายตัวของอุตสาหกรรมอ้อยและน้ำตาลในประเทศไทย ในช่วงปี 2510-2538 บริษัทได้เพิ่มทุนจดทะเบียนเป็น 100 ล้านบาท และขยายกำลังการผลิตเป็น 13,690 ตันอ้อยต่อวัน ในปี พ.ศ. 2539 เนื่องจากพื้นที่เพาะปลูกอ้อยทางภาคตะวันออกลดลง บริษัทจึงได้ย้ายฐานการผลิตไปอยู่ที่ อำเภอครบุรี จังหวัดนครราชสีมา 

ในช่วงปี 2540-2549 บริษัทได้ขยายกำลังการผลิตเป็น 21,000 ตันอ้อยต่อวัน ในปี พ.ศ. 2550 บริษัทได้เปลี่ยนชื่อเป็น บริษัท น้ำตาลครบุรี จำกัด ในปี พ.ศ. 2553 บริษัทได้เปลี่ยนชื่อเป็น บริษัท น้ำตาลครบุรี จำกัด (มหาชน) และได้ขยายกำลังการผลิต เป็น 23,000 ตันอ้อยต่อวัน ในปี พ.ศ. 2554 บริษัทได้เพิ่มทุนจดทะเบียนเป็น 500 ล้านบาท และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย ปัจจุบันบริษัทมีทุนจดทะเบียน 600 ล้านบาท

 เหตุการณ์สำคัญ 
ปี  2508จัดตั้ง บริษัท อุตสาหกรรมหนองใหญ่ จำกัด ด้วยทุนจดทะเบียน 1 ล้านบาท ณ อำเภอหนองใหญ่ จังหวัดชลบุรี กำลังการผลิต 1,500 ตันอ้อยต่อวันปี 2510 - 2530จดทะเบียนเพิ่มทุนเป็น 100 ล้านบาท และขยายกำลังการผลิตเป็น 13,690 ตันอ้อยต่อวันปี 2539ย้ายฐานการผลิตไปยัง อำเภอครบุรี จังหวัดนครราชสีมา และเพิ่มทุนจดทะเบียนเป็น 300 ล้านบาทปี 2540 - 2549เพิ่มทุนจดทะเบียนเป็น 350 ล้านบาท และขยายกำลังการผลิตเป็น 21,000 ตันอ้อยต่อวันปี 2550เปลี่ยนชื่อเป็น บริษัท น้ำตาลครบุรี จำกัดปี 2553บริษัทได้แปรสภาพเป็นบริษัทมหาชน เปลี่ยนชื่อเป็น บริษัท น้ำตาลครบุรี จำกัด (มหาชน) และขยายกำลังการผลิตเป็น 23,000 ตันอ้อยต่อวันปี 2554เพิ่มทุนจดทะเบียนเป็น 500 ล้านบาท และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทยปี 2555ทำสัญญา Strategic Alliance Agreement กับกลุ่มบริษัทมิตซุยจากประเทศญี่ปุ่นปี 2556เพิ่มทุนจดทะเบียนเป็น 600 ล้านบาทปี 2557เปิดตัวตราสินค้า KBS ปี 2558ขยายกำลังการผลิตเป็น 35,000 ตันอ้อยต่อวัน

บริษัท ผลิตไฟฟ้าครบุรี จำกัด ซึ่งเป็นบริษัทย่อย ก่อสร้างโรงไฟฟ้าครบุรี ซึ่งเป็นโรงไฟฟ้าชีวมวล  กำลังการผลิต 58 เมกะวัตต์ปี 2560ได้รับใบรับรองเป็นสมาชิกของแนวร่วมปฏิบัติของภาคเอกชนไทยในการต่อต้านทุจริต (Thailand's  Private Sector Collective Action Coalition Against Corruption)ปี 2561ลงทุนโครงการโรงงานน้ำตาลและโรงไฟฟ้า ที่อำเภอสีคิ้ว จังหวัดนครราชสีมา มูลค่าโครงการประมาณ 4,000 ล้านบาท

 การประกอบกิจการ
ธุรกิจของบริษัทแบ่งได้เป็น 2 ส่วน คือลักษณะการประกอบธุรกิจ แบบรายงาน56-1 น้ำตาลครบุรี จำกัด (มหาชน)ประจำปี :2555

ธุรกิจผลิตและจำหน่ายน้ำตาล 
 น้ำตาลทรายดิบ
 น้ำตาลทรายขาวบริสุทธิ์
 น้ำตาลทรายขาว
 น้ำตาลทรายผสมซูคาโรส
ธุรกิจที่เป็นผลพลอยได้จากการผลิตน้ำตาล
 กากน้ำตาล
 กระแสไฟฟ้าที่ใช้กากอ้อยเป็นเชื้อเพลิงหลัก

 ผู้ถือหุ้นรายใหญ่ 
 ข้อมูล ณ วันที่ 30 ธันวาคม 2562ผู้ถือหุ้นรายใหญ่เซ็ทเทรดดอตคอม
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท ครบุรี แคปิตอล จำกัด165,307,80027.55% 2  MITSUI & CO.,LTD.66,666,66611.11% 3  MITSUI SUGAR CO.,LTD.33,333,3345.55% 4 นาย สมเกียรติ ถวิลเติมทรัพย์ 31,520,7005.25% 5 นาย กันย์ ถวิลเติมทรัพย์ 15,910,0002.65%

 บริษัทในเครือ 
ชื่อบริษัทธุรกิจสัดส่วนการถือหุ้นบริษัท  ผลิตไฟฟ้าครบุรี จำกัดผลิตและจำหน่ายไฟฟ้า99.99บริษัท  เคบีเอส เทรดดิ้ง จำกัดจำหน่ายกากน้ำตาล99.99บริษัท  เคบีเอส เคน แอนด์ ชูการ์ จำกัดผลิตและจำหน่ายน้ำตาลทราย99.99บริษัท  เคบีเอส เพาเวอร์ จำกัดผลิตและจำหน่ายไฟฟ้า99.99บริษัท  ซี เค เทรดดิ้ง (1965) จำกัดจำหน่ายน้ำตาลทราย49.9